กฎกระทรวงกฎกระทรวงการขอจดทะเบียนสิทธิในภูมิปัญญาการแพทย์แผนไทยการสอบสวนและการพิจารณาวินิจฉัยและแบบหนังสือสำคัญแสดงการจดทะเบียนสิทธิในภูมิปัญญาการแพทย์แผนไทยพ.ศ. ๒๕๕๕[๑] อาศัยอำนาจตามความในมาตรา ๔ วรรคหนึ่ง มาตรา ๒๐ วรรคสอง มาตรา ๒๕วรรคสาม และมาตรา ๓๑ วรรคสามแห่งพระราชบัญญัติคุ้มครองและส่งเสริมภูมิปัญญาการแพทย์แผนไทย พ.ศ. ๒๕๔๒อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้หมวด ๑การขอจดทะเบียนสิทธิในภูมิปัญญาการแพทย์แผนไทย ข้อ ๑ บุคคลผู้มีสัญชาติไทยและมีคุณสมบัติตามมาตรา๒๑ ซึ่งประสงค์จะจดทะเบียนสิทธิในภูมิปัญญาการแพทย์แผนไทย ให้ยื่นคำขอตามแบบที่อธิบดีกรมพัฒนาการแพทย์แผนไทยและการแพทย์ทางเลือกประกาศกำหนดในราชกิจจานุเบกษาพร้อมด้วยเอกสารและหลักฐานตามที่ระบุในแบบคำขอการยื่นคำขอตามวรรคหนึ่ง ให้ยื่นต่อนายทะเบียน ณสถานที่ใดสถานที่หนึ่ง ดังต่อไปนี้(๑) กรมพัฒนาการแพทย์แผนไทยและการแพทย์ทางเลือก(๒) สำนักงานสาธารณสุขจังหวัดข้อ ๒ ตำรับยาแผนไทยหรือตำราการแพทย์แผนไทยที่นำมาขอจดทะเบียนสิทธิในภูมิปัญญาการแพทย์แผนไทยต้องไม่มีลักษณะต้องห้ามตามมาตรา๒๒ข้อ ๓ แบบคำขอจดทะเบียนสิทธิในภูมิปัญญาการแพทย์แผนไทยตามข้อ๑ อย่างน้อยต้องมีรายการ ดังต่อไปนี้(๑) วันและเวลาที่ยื่นคำขอจดทะเบียน(๒) ชื่อ เลขประจำตัวประชาชน อายุ สัญชาติ อาชีพและที่อยู่ที่ติดต่อได้ของผู้ขอจดทะเบียน(๓) ชื่อ เลขประจำตัวประชาชน อายุ สัญชาติ อาชีพและที่อยู่ที่ติดต่อได้ของผู้รับมอบอำนาจ(๔) สิทธิในภูมิปัญญาการแพทย์แผนไทยที่ขอจดทะเบียน(๕) รายละเอียดที่แสดงถึงการคิดค้น การปรับปรุงหรือพัฒนาหรือการสืบทอดภูมิปัญญาการแพทย์แผนไทยที่ขอจดทะเบียนหมวด ๒การสอบสวนและการพิจารณาวินิจฉัยกรณียื่นคำขอจดทะเบียนสิทธิในภูมิปัญญาการแพทย์แผนไทยร่วมกันหลายคน ข้อ ๔ เมื่อนายทะเบียนได้รับคำขอจดทะเบียนสิทธิในภูมิปัญญาการแพทย์แผนไทยร่วมกันหลายคนและได้พิจารณาแล้วเห็นว่าภูมิปัญญาการแพทย์แผนไทยนั้นไม่ต้องห้ามมิให้รับจดทะเบียนตามมาตรา๒๒ และการขอจดทะเบียนชอบด้วยหลักเกณฑ์ วิธีการ และเงื่อนไขตามหมวด ๑ ให้นายทะเบียนกำหนดวันสอบสวนตามมาตรา๒๕ วรรคหนึ่ง และแจ้งวันสอบสวนไปยังผู้ขอจดทะเบียนสิทธิทุกคนทราบล่วงหน้าโดยทางไปรษณีย์ตอบรับหรือโดยวิธีอื่นที่อธิบดีกรมพัฒนาการแพทย์แผนไทยและการแพทย์ทางเลือกประกาศกำหนดในราชกิจจานุเบกษาในการสอบสวนให้นายทะเบียนสอบสวนเพื่อให้ได้ข้อเท็จจริงเกี่ยวกับการมีสิทธิร่วมกันในภูมิปัญญาการแพทย์แผนไทยที่ขอจดทะเบียนข้อ ๕ เมื่อนายทะเบียนได้ดำเนินการสอบสวนเสร็จแล้วให้เสนอบันทึกสรุปผลการสอบสวนพร้อมทั้งความเห็นและเหตุผลของนายทะเบียนไปยังปลัดกระทรวงข้อ ๖ ในการพิจารณาวินิจฉัยของปลัดกระทรวงหากเห็นว่าข้อเท็จจริงยังไม่เพียงพอแก่การพิจารณาวินิจฉัยปลัดกระทรวงอาจสั่งให้นายทะเบียนสอบสวนเพิ่มเติมก่อนที่จะมีการวินิจฉัยก็ได้ข้อ ๗ เมื่อปลัดกระทรวงมีคำวินิจฉัยเกี่ยวกับการมีสิทธิร่วมกันในภูมิปัญญาการแพทย์แผนไทยที่ขอจดทะเบียนแล้วให้นายทะเบียนแจ้งคำวินิจฉัยของปลัดกระทรวงไปยังผู้ขอจดทะเบียนทุกคนโดยทางไปรษณีย์ตอบรับหมวด ๓แบบหนังสือสำคัญแสดงการจดทะเบียนสิทธิในภูมิปัญญาการแพทย์แผนไทย ข้อ ๘ หนังสือสำคัญแสดงการจดทะเบียนสิทธิในภูมิปัญญาการแพทย์แผนไทยให้เป็นไปตามแบบ ภ.ท. ๖ ท้ายกฎกระทรวงนี้ให้ไว้ณ วันที่ ๑๑ กรกฎาคม พ.ศ. ๒๕๕๕วิทยา บุรณศิริรัฐมนตรีว่าการกระทรวงสาธารณสุข[เอกสารแนบท้าย]๑. หนังสือสำคัญแสดงการจดทะเบียนสิทธิในภูมิปัญญาการแพทย์แผนไทย (แบบภ.ท. ๖)(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๒๐ วรรคสอง แห่งพระราชบัญญัติคุ้มครองและส่งเสริมภูมิปัญญาการแพทย์แผนไทยพ.ศ. ๒๕๔๒บัญญัติให้การขอจดทะเบียนสิทธิในภูมิปัญญาการแพทย์แผนไทยเป็นไปตามหลักเกณฑ์วิธีการ และเงื่อนไขที่กำหนดในกฎกระทรวง และมาตรา ๒๕ วรรคสามบัญญัติให้การสอบสวนและการพิจารณาวินิจฉัยในกรณีที่มีการขอจดทะเบียนร่วมกันหลายคนเป็นไปตามหลักเกณฑ์และวิธีการที่กำหนดในกฎกระทรวงรวมทั้งมาตรา ๓๓ วรรคสาม บัญญัติให้แบบหนังสือสำคัญแสดงการจดทะเบียนสิทธิในภูมิปัญญาการแพทย์แผนไทยเป็นไปตามที่กำหนดในกฎกระทรวงจึงจำเป็นต้องออกกฎกระทรวงนี้ปริยานุช/ผู้จัดทำ๑๖ สิงหาคม๒๕๕๕ปณตภร/ผู้ตรวจ๑๖ สิงหาคม๒๕๕๕[๑] ราชกิจจานุเบกษาเล่ม ๑๒๙/ตอนที่ ๗๕ ก/หน้า ๒๗/๑๐ สิงหาคม ๒๕๕๕